Document ID: 32003R2035

Komission asetus (EY) N:o 2035/2003,
annettu 19 päivänä marraskuuta 2003,
jäsenvaltioilta edellytettävistä tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta annetun asetuksen (EY) N:o 296/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1) ja erityisesti sen 5 artiklan 3 kohdan ja 7 artiklan 5 kohdan,
sekä katsoo seuraavaa:
(1) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002(2) 181 artiklassa ja 41 artiklan 2 kohdassa säädetään komission menojen luokittelusta käyttötarkoituksen mukaan varainhoitovuodesta 2004 alkaen. Luokittelun tarkoituksena on yksinkertaistaa talousarvion nimikkeistön lukuja.
(2) Jotta Euroopan maatalouden ohjaus- ja tukirahaston (EMOTR) tukiosastosta rahoitettavien menojen kirjanpidossa säilytettäisiin sama tietojen ja avoimuuden taso, olisi säädettävä, että jäsenvaltioiden komission asetuksen (EY) N:o 296/96(3), sellaisena kuin se on viimeksi muutettuna asetuksella (EY) N:o 1997/2002(4), 3 artiklan 3 kohdan mukaisesti kuukausittain toimittaman varainhoitoa koskevan tiedonannon tiedot eriteltäisiin momenttien tai alamomenttien mukaan.
(3) Tämän vuoksi on syytä muuttaa asetus (EY) N:o 296/96.
(4) Tässä asetuksessa säädetyt toimenpiteet ovat Euroopan maatalouden ohjaus- ja tukirahastokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 296/96 3 artiklan 4 kohdan ensimmäinen alakohta seuraavasti:"Edellä 3 kohdassa tarkoitetussa tiedonannossa on oltava menojen erittely Euroopan yhteisöjen talousarvion nimikkeistön momenttien mukaan ja maatalousmenojen tarkastusta koskevan luvun osalta lisäerittely alamomenttien mukaan; kalastusta koskevan luvun osalta menot on kuitenkin annettava luvun tasolla.".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä joulukuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä marraskuuta 2003.

Labels: 12
2
15